
Kevert, szakaszos biogáz fermentáció vizsgálata

Kulcsszavak: biogáz, keverés hatása, keverőlapát
A bevezetésben az anaerob fermentáció folyamatának jellemzői, annak alapanyagai, az eljárás, a technológiai rendszer felépítése és működésének ismertetése történik. Bemutatásra kerül a szerves anyagok anaerob fermentációjával foglalkozó VDI szabvány idetartozó része.
A dolgozatban egy egyedi tervezésű biogáz fermentációs berendezés továbbfejlesztésének lépéseit dokumentálom. A vizsgálat arra irányul, hogy a kevert batch típusú reaktorrendszer különböző keverők alkalmazása során keletkezett biogáz mennyisége, minősége és a degradáció időbeli lezajlása, hogyan változik.
A szakaszos keverés vizsgálata három különböző egyedileg gyártott keverővel történt. Az összehasonlítás megtörtént a keveretlen és a kevert rothasztás, valamint az egyes keverések között is. Célom az összehasonlítások után a legmegfelelőbb keverő kiválasztása, melynek gázkihozatala és anyagköltsége a legjobb.
Végül a biogáz fermentációs berendezés optimalizálását követően megfogalmazásra kerül a jövőbeli célok meghatározása.



